CELEX: 62015CA0367
Language: fi
Date: 2017-01-25 00:00:00
Title: Asia C-367/15: Unionin tuomioistuimen tuomio (viides jaosto) 25.1.2017 (ennakkoratkaisupyyntö, jonka on esittänyt Sąd Najwyższy – Puola) – Stowarzyszenie ”Oławska Telewizja Kablowa” v. Stowarzyszenie Filmowców Polskich (Ennakkoratkaisupyyntö — Direktiivi 2004/48/EY — 13 artikla — Teollis- ja tekijänoikeudet — Loukkaaminen — Vahingonkorvauksen laskeminen — Jäsenvaltion lainsäädäntö — Tavallisesti maksettavien rojaltien määrä kaksinkertaisena)

13.3.2017   
            
            
               FI
            
            
               Euroopan unionin virallinen lehti
            
            
               C 78/2
            
         Unionin tuomioistuimen tuomio (viides jaosto) 25.1.2017 (ennakkoratkaisupyyntö, jonka on esittänyt Sąd Najwyższy – Puola) – Stowarzyszenie ”Oławska Telewizja Kablowa” v. Stowarzyszenie Filmowców Polskich
   (Asia C-367/15) (1)
   
   ((Ennakkoratkaisupyyntö - Direktiivi 2004/48/EY - 13 artikla - Teollis- ja tekijänoikeudet - Loukkaaminen - Vahingonkorvauksen laskeminen - Jäsenvaltion lainsäädäntö - Tavallisesti maksettavien rojaltien määrä kaksinkertaisena))
   (2017/C 078/02)
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Sąd Najwyższy
   
      Pääasian asianosaiset
   
   
      Valittaja: Stowarzyszenie ”Oławska Telewizja Kablowa”
   
      Vastapuoli: Stowarzyszenie Filmowców Polskich
   
      Tuomiolauselma
   
   Teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY 13 artiklaa on tulkittava siten, ettei se ole esteenä pääasiassa kyseessä olevan kaltaiselle kansalliselle lainsäädännölle, jonka mukaan loukatun immateriaalioikeuden haltija voi vaatia kyseistä oikeutta loukanneelta henkilöltä joko kärsimänsä vahingon korvaamista niin, että huomioon otetaan kaikki tapaukseen liittyvät asiaankuuluvat näkökohdat, tai rahallista korvausta, joka vastaa kyseisen teoksen käyttöluvasta maksettavaksi kuulunutta asianmukaista maksua kaksinkertaisena, jolloin oikeudenhaltijalla ei ole velvollisuutta näyttää toteen todellista vahinkoa.
   
      (1)  EUVL C 7, 11.1.2016.